Dobrý deň,

na základe Vašej ponuky Absolventského programu pre lekárov – absolventov 2021 sa uchádzam o miesto v absolventskom programe. Vaša ponuka ma zaujala z dôvodu možnosti zamestnať sa a absolvovať atestačný program vo Vašej nemocnici, nakoľko sa o Vašu nemocnicu zaujímam už dlhší čas a vnímam ju ako dobrú voľbu pre svoj ďalší osobný rast a vzdelanie.

Momentálne som študentom 6. ročníka Lekárskej fakulty UK Bratislava . O medicínu sa zaujímam od svojho útleho detstva a prácu lekára vnímam ako možnosť vykonávať profesiu, ktorá ma baví, napĺňa a môžem sa v nej realizovať.

Svoje doterajšie vedomosti a skúsenosti mám najmä zo štúdia na Lekárskej fakulte UK Bratislava a voľnočasového štúdia odbornej literatúry. Praktické skúsenosti som naberal na povinných ale aj dobrovoľných stážach. Stáže som absolvoval v Univerzitnej nemocnici v Bratislave, Fakultnej nemocnici Trenčín, AGEL nemocnici v Bánovciach nad Bebravou a záčastnil som sa mesačnej stáže v Národnom reumatologickom ústave v Piešťanoch. Zapájal som sa aj do pomoci počas momentálnej pandémie a pomoci v rámci celoplošného testovania občanov na COVID-19. Vo Vašej nemocnici by som si chcel ďalej prehlbovať svoje vedomosti najmä v odboroch, o ktoré sa dlhodobo zaujímam a to najmä o intenzívnu medicínu a ARO, reumatológiu, prípadne urgentnú medicínu.

Som zodpovedný, časovo flexibilný, empatický, dochvíľny a férový človek, nerobí mi problém rýchlo reagovať na zmeny, viem zvládať stresové situácie a prispôsobiť sa meniacim sa okolnostiam. Som priateľský, usmievaný a pracovať v kolektíve ma vždy veľmi baví.

 Verím, že moja osobnosť, povaha a nadobudnuté vedomosti budú dobrým predpokladom pre ďalšie vzdelávanie a prácu vo Vašom atestačnom programe.

Budem veľmi rád, ak Vás moja žiadosť oslovila a v prípade potreby a otázok rád doplním ďalšie informácie.

S pozdravom

 Juraj Kušnier

V Bánovciach nad Bebravou 23.01.2021